L'administració de l'Estat ha transferit a la Generalitat de Catalunya competències en matèria de Cultura.
L'exercici d'aquestes competències requereix l'atribució de funcions entre els diferents òrgans de govern i administratius de la Generalitat de Catalunya i, de manera especial, del Departament d'Ensenyament i Cultura, que ostenta la titularitat de les competències transferides, per Decret de 26 de setembre de 1979.
Atès el que disposa el Reial Decret 2210/1979, de 7 de setembre, i en acompliment de la Disposició transitòria tercera;
D'acord amb el que disposa el Reglament de Règim Interior de la Generalitat de Catalunya de 18 de març de 1978 i el Decret de 18 de setembre de 1978, sobre organització de competències dels Òrgans dels Departaments, a proposta del Conseller d'Ensenyament i Cultura, i d'acord amb el Consell Executiu,
Article primer.- Les competències i funcions en matèria de Cultura traspassades a la Generalitat de Catlunya per l'administració de l'Estat, pel Reial Decret 2210/1979, de 7 de setembre, s'exerciran pel Consell Executiu, el Conseller d'Ensenyament i Cultura i el Director General de Cultura, segons les disposicions d'aquest Decret.
Article segon.- Correspon al Consell Executiu de la Generalitat, sense perjudici de les competències que, per aplicació paral·lela a Catalunya de la legislació vigent, cal atribuir-li:
a) Aprovar la política general dels convenis que se celebrin amb les corporacions públiques o privades de Catalunya.
b) Decidir sobre l'exercici del dret de tempteig, retracte, expropiació i comís sobre obres integrants del Tresor Documental Bibliogràfic de la Nació, que habitualment es conserven a Catalunya, en el cas que l'Estat no en faci ús.
c) Imposar sancions per incompliment de les obligacions inherents a les matèries objecte de transferència pel Reial Decret 2210/1979, de 7 de setembre, per una quantia superior a un milió de pessetes.
Article tercer.- Correspon al Conseller d'Ensenyament i Cultura:
a) Celebrar concerts amb les corporacions públiques o privades de Catalunya.
b) Establir les normes orientadores del servei públic de lectura, en coordinació amb el pla general d'actuacions de l'Administració de l'Estat.
c) Elaborar el pla de distribució territorial de biblioteques. d) Resoldre els expedients de creació de noves biblioteques.
e) Aprovar els Reglaments de noves biblioteques.
f) Establir els criteris generals i aprovar, en el seu cas, la proposta de distribució de crèdits a les biblioteques dependents del Servei del Llibre i Biblioteques de Catalunya.
g) Fixar les bases i convocar els concursos per a l'adquisició de llibres.
h) Fomentar la tasca de difusió cultural, per mitjà dels llibres, amb els organismes coordinadors adients.
i) Resoldre els recursos d'alçada contra els actes i resolucions emanats de la Direcció General de Cultura.
j) Designar les membres de la Comissió Mixta del Tresor Documental i Bibliogràfic de la Nació i del Patronat comú de Biblioteques públiques provincials, com a representants de la Generalitat de Catalunya.
k) Ordenar les mesures adequades de garantia per a la cura i la defensa de les obres del Tresor Documental i Bibliogràfic de la Nació que habitualment es conserven a Catalunya.
l) Imposar sancions per incompliment de les obligacions inherents a les matèries objecte de transferència pel Reial Decret 2210/1979, de 7 de setembre, per una quantia superior a les 50.000 pessetes i fins a un milió de pessetes.
a) Proposar i negociar els convenis a celebrar amb les corporacions públiques i privades de Catalunya.
b) Informar els expedients de sol·licitud de creació de noves biblioteques, llurs reglaments i pressupostos anuals.
c) Inspeccionar el funcionament de les biblioteques dependents dels Serveis del Llibre i Biblioteques de Catalunya.
d) Elaborar la proposta de distribució de crèdits entre les biblioteques dependents de l'esmentat Servei.
e) Coordinar i inspeccionar la tramitació del Dipòsit Legal.
f) Informar les sol·licituds de dispensa de presentació del nombre reglamentari d'exemplars en cas d'obres de bibliòfil, per a ésser enviades a l'Institut Bibliogràfic Hispànic.
g) Rebre les comunicacions de transmissió de propietat de peces incloses en el Tresor Documental i Bibliogràfic de la Nació.
h) Coordinar la tramitació de sol·licituds d'exportació i d'ajudes que formulin els propietaris de biblioteques o peces d'interès per al Tresor Bibliogràfic i comunicar i trametre a aquests les susdites ajudes.
i) Imposar sancions per incompliment de les obligacions inherents a les matèries objecte de transferències per Reial Decret 2210/1979, de 7 de setembre, per una quantia fins a 50.000 pessetes.
j) Coordinar la tramitació a Catalunya dels expedients d'inscripció en el Registre de la Propietat Intel·lectual.
Article cinquè.- Els titulars dels òrgans esmentats en els articles anteriors podran delegar en els seus inferiors jeràrquics les funcions que siguin delegables i considerin oportunes.
Única.- S'autoritza el Conseller d'Ensenyament i Cultura per a dictar les ordres i prendre les mesures necessàries per al desplegament i execució del present Decret.
Conseller d'Ensenyament i Cultura